
Na koji način je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, sjedio u namazu između dvije sedžde?


* 
* 
* 
* 
* 
* 
* 

 
Kako se sjedi u namazu između dvije sedžde?

**Sjedenje između dvije sedžde:** Vjerovjesnik, sallallahu alejhi ve sellem, kada bi sjeo između dvije sedžde, ispružio bi lijevu nogu, a desnu uspravio. U skladu sa njegovim, sallallahu alejhi ve sellem, sunnetom jeste i da se desno stopalo uspravi i prsti desne noge usmjere prema Kibli, a da se na lijevo stopalo sjedne, i u ovom položaju sjedio bi sve dok se svaka kost ne bi vratila na svoje mjesto.


U sunnetu se bilježi da bi ispružio svoja stopala i sjedio na svojim petama, i ovo je dozvoljeno sjedenje na petama, a što se tiče sjedanja stražnjicom na tlo, uz uspravljanje stopala, to je zabranjeno jer je Vjerovjesnik, sallallahu alejhi ve sellem, zabranio da se sjedi kako sjedi pas. Od sunneta je da se desna ruka stavi na desnu natkoljenicu. Pri ovom sjedenju između dvije sedžde stavlja se i lijeva ruka na lijevu natkoljenicu tako da prsti ne budu previše opušteni. Prsti ruku okrenuti su prema Kibli i njihovi vrhovi dosežu do koljena. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, učio bi između dvije sedžde: “Rabbi-gfir li, Rabbi-gfir li / Gospodaru moj, oprosti mi, Gospodaru moj, oprosti mi! “381, a također je učio i: “Allahumme-gfir li, ve-rhamni ve’afini, vehdini, verzukni, vedžburni / Allahu moj, oprosti mi i smiluj se, sačuvaj me, uputi me i opskrbu mi daj, učini me zadovoljnim!”382


Pročitajte detaljnije na ovom linku:



> [Šta trebamo učiti kada klanjamo iza imama?](https://pitajucene.com/pitanje/sta-trebamo-uciti-kada-klanjamo-iza-imama/)
> 
> 





---


382 Daif: Ebu Davud (850), Tirmizi (284), Ibn Madže (898). U prenošenju ovog hadisa izdvaja se Kami! Ebui-‘Aia koji je bio saduk i griješio. Stoga su se islamski učenjaci i razišli oko vjerodostojnosti ovoga hadisa.


———–


Iz knjige “RAZUMIJEVANJE FIKHSKIH DOKAZA”  

Autor: dr. ‘***[Aid el-Karni](https://pitajucene.com/search/Aid+el-Karni/answers/ "Pretražite odgovore od dr. Aid el-Karni")***


Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


